[pic] | EUROOPAN YHTEISÖJEN KOMISSIO |

Bryssel 5.9.2005

KOM(2005)419 lopullinen

ALUSTAVA LISÄTALOUSARVIOESITYS NRO 7 VUODEN 2005 YLEISEEN TALOUSARVIOON

YLEINEN TULOTAULUKKOTULO- JA MENOTAULUKKO PÄÄLUOKITTAINPääluokka IV – Yhteisöjen tuomioistuin

(komission esittämä)

ALUSTAVA LISÄTALOUSARVIOESITYS NRO 7 VUODEN 2005 YLEISEEN TALOUSARVIOON

YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka IV – Yhteisöjen tuomioistuin

Euroopan komissio ottaa huomioon

- Euroopan yhteisön perustamissopimuksen ja erityisesti sen 272 artiklan,

- Euroopan atomienergiayhteisön perustamissopimuksen ja erityisesti sen 177 artiklan,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan,

ja esittää budjettivallan käyttäjälle alustavan lisätalousarvioesityksen nro 7 vuoden 2005 talousarvioon jäljempänä esitettyjen perustelujen mukaisesti.

TULO- JA MENOTAULUKKO PÄÄLUOKITTAIN

Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD -järjestelmän välityksellä. Yleisen tulotaulukon sekä pääluokittain esitetyn tulo- ja menotaulukon englanninkielinen toisinto esitetään esimerkinomaisesti tämän asiakirjan talousarvioliitteenä.

PERUSTELUT

1. Neuvosto on 2.11.2004 tekemällään päätöksellä 2004/752/EY, Euratom perustanut virkamiestuomioistuimen, joka muodostuu neuvoston nimittämistä seitsemästä tuomarista.Pyynnöt, jotka koskivat uuden tuomioistuimen perustamisen edellyttämien toimien perustamista ja toiminnallisia määrärahoja, oli sisällytetty yhteisöjen tuomioistuimen alustavaan talousarvioesitykseen vuodelle 2006. Kuten tämän talousarvioesityksen johdannossa oli esitetty, kyseinen esitys oli laadittu sen olettaman perusteella, että tämä uusi tuomioistuin aloittaa toimintansa vasta vuoden 2006 alussa [2].Kun komitea, joka oli perustettu 18.1.2005 tehdyllä neuvoston päätöksellä (2005/151/EY, Euratom) lausunnon antamiseksi hakijoiden soveltuvuudesta tuomarin tehtäviin, oli päättänyt työnsä, neuvosto nimitti 22.7.2005 tekemällään päätöksellä seitsemän tuomaria ja vahvisti heidän aloittavan tehtävässään 1.10.2005.Kun otetaan huomioon, että virkamiestuomioistuin näin ollen aloittaa toimintansa kolme kuukautta ennen ajankohtaa, joka oli otettu huomioon vuoden 2006 talousarviota laadittaessa, on pyydettävä vuoden 2005 talousarvioon liittyvän korjaavan talousarvion tekemistä.

2. Tällä korjaavalla talousarviolla pyritään ensisijaisesti mahdollistamaan se, että toimielimen henkilöstön määrää kuvaavaan taulukkoon perustetaan 26 tointa, jotka ovat tarpeen virkamiestuomioistuimen moitteettoman toiminnan kannalta. Nämä 26 tointa jakautuvat seuraavasti: yhtäältä tuomareiden kabinettien henkilöstö, eli lakimiesavustaja ja avustaja kullekin tuomarille sekä tuomionlukija ja avustaja presidentin kabinettiin (yhteensä 16 väliaikaista tointa, toisin sanoen 2 A*14, 2 A*12, 3 A*11, 1 A*10, 1 B*5 ja 7 B*3), sekä toisaalta suoraan tuomioistuimen kirjaamon alaisuuteen kuuluva henkilöstö (yhteensä 10 vakinaista tointa, toisin sanoen 1 A*5, 5 B*3 ja 4 C*1).On korostettava, että kyseessä olevat toimet on tarkoitettu yksinomaan tuomareiden välittömille avustajille ja kirjaamon henkilöstölle eli henkilöille, jotka osallistuvat välittömästi lainkäyttötoimintaan, ja että uusi tuomioistuin käyttää muilta osin yhteisöjen tuomioistuimen eri palveluja (tulkkaus, kääntäminen, tietotekniikka ym.). Nämä 26 tointa ovat siis välttämättömiä, jotta uudelle tuomioistuimelle taataan sen toiminnan kannalta ehdottoman välttämättömät voimavarat, joita ilman sen lainkäytöllinen riippumattomuus vaarantuisi. Niistä oli sitä paitsi säädetty rahoitusta koskevassa asiakirjassa, joka oli liitteenä virkamiestuomioistuimen perustamista koskevaa neuvoston asetusta tarkoittavassa ehdotuksessa (sillä yksinomaisella varauksella, että kaksi ylimääräistä tointa on täytynyt lisätä sen takia, että neuvosto nosti tuomareiden lukumäärän kuudesta seitsemään).Lisäksi on syytä lisätä, että näitä toimia ei voida hankkia siirtämällä henkilöstöä ensimmäisen oikeusasteen tuomioistuimesta. Tällaisesta siirtämisestä olisi nimittäin seurauksena se, että kyseiseltä tuomioistuimelta otettaisiin pois voimavaroja, jotka tulevat siellä käytettäviksi sen takia, että henkilöstöasiat siirretään sieltä pois. Tämä olisi vastoin sitä virkamiestuomioistuimen perustamisella tavoiteltua keskeistä päämäärää, jonka mukaan ensimmäisen oikeusasteen tuomioistuimelle tehdään mahdolliseksi keskittyä muihin oikeudenkäyntiasioihin ja erityisesti uusiin oikeudenkäyntiasioihin, jotka tulevat sen käsiteltäviksi sen johdosta, että sille on myönnetty eräitä osia yhteisöjen tuomioistuimen tähän saakka käyttämästä toimivallasta.

3. Määrärahojen osalta on todettava, että esitys korjaavaksi talousarvioksi on tarkoitettu mahdollistamaan edellä mainittujen virkamiestuomioistuimen seitsemän uuden tuomarin, kyseisen tuomioistuimen kirjaajan sekä 26 uuden työntekijän palkkaus varainhoitovuoden 2005 kolmeksi viimeiseksi kuukaudeksi. Tätä varten tarvittavat määrärahat on merkitty lukujen 10 ja 11 eri kohtiin.On kuitenkin kiinnitettävä huomiota siihen, että yhteisön talousarvioon ei tule ylimääräisiä kuluja, koska nämä uudet menot aiotaan ”rahoittaa itse” käyttämällä hyväksi asianomaisen kahden luvun käytettävissä olevia varoja. Nämä käytettävissä olevat varat selittyvät luvun 10 osalta erityisesti sillä, että vanhuuseläkkeiden ja tuomioistuimen jäsenten vaihtumista varten ennakoitujen menojen määrä on oletettua pienempi, ja luvun 11 osalta erityisesti sillä, että uusia toimia on täytetty suunniteltua hitaammin.

4. Lopuksi on huomattava, että yhteisöjen tuomioistuimen hallinnolliset yksiköt aikovat taata virkamiestuomioistuimen toiminnan viimeksi mainitun tuomioistuimen toiminnan alkamisen ja vuoden 2005 lopun välisenä aikana käyttämällä käytettävissä olevia talousarvion varoja. Kuten talousarviosta päättävälle viranomaiselle ilmoitettiin jo vuotta 2006 koskevan talousarviomenettelyn yhteydessä, kiinteistön, johon uuden tuomioistuimen on tarkoitus sijoittautua, vuokrasopimus alkaa vasta 1.1.2006. Tämän takia korjaava talousarvio ei sisällä ainoatakaan pyyntöä määrärahoiksi, joilla vahvistettaisiin talousarvion osastoa 2.

[1] EYVL L 248, 16.9.2002, s. 1.

[2] Johdanto, sivu 3, toinen kappale: "On huomattava, että toimielimen talousarviolla hyväksytään yhteisöjen tuomioistuimen ja yhteisöjen ensimmäisen oikeusasteen tuomioistuimen toiminnassa tarvittavan henkilöstön määrä ja tarpeelliset määrärahat. Pyydetyissä määrärahoissa on otettu huomioon myös uuden virkamiestuomioistuimen tarpeet, jotka on laskettu sen olettaman mukaan, että virkamiestuomioistuin aloittaa tehtävässään vuoden 2006 alussa."